**Pat Mastelotto** vlastným menom **Lee Patrick Mastelotto** (\* 10. september 1955, Chico, Kalifornia, USA) je americký bubeník a perkusionista, od roku 1994 člen rockovej skupiny King Crimson.

Mastelotto začal hrať na bicie vo svojich 10 rokoch, ako šestnásťročný už hral v rôznych miestnych kapelách. Po presťahovaní do Los Angeles v polovici 70. rokov 20. storočia začal pôsobiť ako štúdiový hráč. Postupne spolupracoval napríklad s Alom Jarreauom, The Pointer Sisters, Patti LaBelle, Kenny Logginsom či Martikou; koprodukoval aj dvakrát platinový album *Rockland* (1989) kanadského gitaristu Kima Mitchella.

V roku 1983 spoluzaložil pop rockovú skupinu Mr. Mister, ktorá vydala tri albumy, z ktorých *Welcome to the Real World* (1985) sa začiatkom roku 1986 umiestnil na prvom mieste v rebríčku Billboard 200. Po rozpade Mr. Mister v roku 1989 opäť pôsobil ako štúdiový hudobník. Hral s XTC, The Sugarcubes, Hall & Oates, The Rembrandts, Eddiem Moneym, Tinou Arenou, Davidom Sylvianom a ďalšími.

Práve u Sylviana sa zoznámil s Robertom Frippom, ktorý ho v roku 1994 prizval ako druhého bubeníka do obnovenej progresívno rockovej skupiny King Crimson. V polovici 90. rokov nahrala skupina EP *VROOOM* (1994) a album *THRAK* (1995). Po následnej prestávke, kedy pôsobili tzv. projeKty (ProjeKcts), a po zredukovaní počtu hudobníkov, začali King Crimson znovu pôsobiť v roku 1999 a postupne vydali album *The ConstruKction of Light* (2000), EP *Happy with What You Have to Be Happy With* (2002) a album *The Power to Believe* (2003). Po turné v roku 2003 k poslednému albumu odišiel zo skupiny Trey Gunn, naopak sa vrátil Tony Levin, ale kapela prestala aktívne pôsobiť. Až v roku 2008 odohrala menšie americké turné aj s novým členom, bubeníkom a perkusionistom Gavinom Harrisonom (pôvodne bubeník Bill Bruford odišiel už v roku 1997, takže medzi tými rokmi bol Mastelotto jediným bubeníkom King Crimson).

Mastelotto priebežne spolupracuje napríklad s Terrym Bozziem, Tonym Levinom a California Guitar Trio. Spoločne s Treyom Gunnom je členom projektov „TU" a „KTU". V roku 2008 vznikla superskupina HoBoLeMa, v ktorej tiež pôsobí. V súčasnosti hrá s projektom Stick Men Tonyho Levina a zoskupenia KOMARA so slovenským gitaristom Davidom Kollárom.

Zdroj
-----

*Tento článok je čiastočný alebo úplný preklad článku Pat Mastelotto na českej Wikipédii.*

| * z
* d
* u
King Crimson |
| --- |
| 
* **Robert Fripp**
* **Jakko Jakszyk**
* **Tony Levin**
* **Mel Collins**
* **Pat Mastelotto**
* **Gavin Harrison**
* **Bill Rieflin**

* Peter Sinfield
* Greg Lake
* Michael Giles
* Ian McDonald
* Gordon Haskell
* Andy McCulloch
* Ian Wallace
* Boz Burrell
* Bill Bruford
* John Wetton
* David Cross
* Jamie Muir
* Adrian Belew
* Trey Gunn

* Hosťujúci hudobníci: Peter Giles
* Keith Tippett
* Mark Charig
* Nick Evans
* Jon Anderson
* Rick Kemp
* Harry Miller
* Richard Palmer-James
* Eddie Jobson

 |
| Štúdiové albumy | 
* *In the Court of the Crimson King*
* *In the Wake of Poseidon*
* *Lizard*
* *Islands*
* *Larks' Tongues in Aspic*
* *Starless and Bible Black*
* *Red*
* *Discipline*
* *Beat*
* *Three of a Perfect Pair*
* *THRAK*
* *The ConstruKction of Light*
* *The Power to Believe*

 |
| Živé albumy | 
* *Earthbound*
* *USA*
* *The Great Deceiver*
* *B'Boom: Live in Argentina*
* *THRaKaTTaK*
* *Epitaph*
* *The Night Watch*
* *Absent Lovers: Live in Montreal*
* *Cirkus: The Young Persons' Guide to King Crimson Live*
* *Heavy ConstruKction*
* *VROOOM VROOOM*
* *Ladies of the Road*
* *EleKtriK: Live in Japan*

 |
| Kompilácie | 
* *A Young Person's Guide to King Crimson*
* *The Compact King Crimson*
* *Frame by Frame: The Essential King Crimson*
* *Sleepless: The Concise King Crimson*
* *The 21st Century Guide to King Crimson - Volume One - 1969-1974*
* *The 21st Century Guide to King Crimson - Vol. 2 - 1981-2003*
* *The Condensed 21st Century Guide to King Crimson*

 |
| EP | 
* *Heartbeat: The Abbreviated King Crimson*
* *VROOOM*
* *Level Five*
* *Happy with What You Have to Be Happy With*

 |
| ProjeKcts | 
* P1: *Live at the Jazz Café*
* P2: *Space Groove*
* *Live Groove*
* P3: *Masque*
* P4: *West Coast Live*
* PX: *Heaven and Earth*
* P6: *East Coast Live*
* Jakszyk, Fripp and Collins: *A Scarcity of Miracles*

 |
| Súvisiace články | 
* Giles, Giles & Fripp
* McDonald and Giles
* Emerson, Lake & Palmer
* 21st Century Schizoid Band
* Crimson Jazz Trio
* Fripp & Eno
* Porcupine Tree
* Liquid Tension Experiment
* HoBoLeMa
* King Crimson Collector's Club

 |

Autoritné údaje: * BnF: 14204408w
* GND: 134709055
* ISNI: 0000 0000 5085 1533
* LCCN: no2008064511
* NK ČR: xx0123796
* VIAF: 21951123
* WorldCat: lccn-no2008064511